Χάνοι με βλίτα τσιγαριαστά
Χάνοι με βλίτα, πατάτες, κρεμμύδια και κολοκυθάκια. Με ένα από τα νοστιμότερα βραστόψαρα και χόρτα της εποχής, οι Κρήτες φτιάχνουν αυτό το μεγαλειώδες φαγητό.
600 γρ. χάννοι, καθαρισμένοι καλά, 1 κιλό βλίτα, καθαρισμένα, χωρίς σκληρά κοτσάνια, πλυμένα και καλά στραγγισμένα, 100 ml ελαιόλαδο, 2 ξερά κρεμμύδια, ψιλοκομμένα, 2 φρέσκα κρεμμυδάκια, λεπτοκομμένα, 1 σκελίδα σκόρδου, ψιλοκομμένη, 2 μέτριες πατάτες, 4 μέτρια κολοκυθάκια, 1 μέτρια ώριμη ντομάτα, τριμμένη, χυμός από 1/2 λεμόνι (προαιρετικά), 2 κουτ. σούπας ψιλοκομμένος μαϊντανός, αλάτι, φρεσκοτριμμένο πιπέρι
Για να φτιάξουμε χάννους με βλίτα τσιγαριαστά, βάζουμε να βράσει άφθονο αλατισμένο νερό σε μεγάλη κατσαρόλα και, όταν κοχλάσει, ζεματίζουμε τα βλίτα για μόλις 30 δευτερόλεπτα.Τα βγάζουμε με τρυπητή κουτάλα και τα βυθίζουμε αμέσως σε μια λεκάνη γεμάτη παγωμένο νερό και μπόλικα παγάκια. Έτσι θα παραμείνουν τραγανά και με ζωηρό πράσινο χρώμα.Τα στραγγίζουμε καλά σε σουρωτήρι.Κόβουμε τα κολοκύθια και τις πατάτες κατά μήκος στη μέση και έπειτα καθέτως στη μέση (κάθε λαχανικό θα κοπεί σε τέσσερα κομμάτια δηλαδή).Στην ίδια, άδεια και στεγνή κατσαρόλα, ζεσταίνουμε το ελαιόλαδο σε μέτρια φωτιά και σοτάρουμε τα ξερά κρεμμύδια μέχρι να μαλακώσουν.Προσθέτουμε τα φρέσκα κρεμμυδάκια, σοτάρουμε για 2 λεπτά και ρίχνουμε το σκόρδο, το οποίο σοτάρουμε για μόλις 1/2 λεπτό.Προσθέτουμε τις πατάτες και τα κολοκυθάκια και σοτάρουμε για 5-6 λεπτά, ανακατεύοντας, μέχρι να ροδίσουν απαλά κατά τόπους.Ρίχνουμε τα βλίτα, ανακατεύουμε για να λαδωθούν καλά και ρίχνουμε την ντομάτα, αλάτι και πιπέρι.Ανακατεύουμε, προσθέτουμε 1/2 φλιτζ. τσαγιού νερό και σκεπάζουμε την κατσαρόλα.Σιγομαγειρεύουμε για 20 λεπτά.Ξεσκεπάζουμε την κατσαρόλα και στρώνουμε στην επιφάνεια του φαγητού ένα κομμάτι τουλπάνι, καλύπτοντας όλη την επιφάνεια.Επάνω ακουμπάμε προσεκτικά τα ψάρια και πιέζουμε ελαφρώς με τα χέρια, ώστε να βραχούν με τα υγρά της κατσαρόλας.Σκεπάζουμε την κατσαρόλα και μαγειρεύουμε για 15-20 λεπτά σε χαμηλή φωτιά, μέχρι να γίνουν τα ψάρια και να μαλακώσουν τα λαχανικά.Ξεσκεπάζουμε, ραντίζουμε με τον χυμό λεμονιού (αν θέλουμε), ρίχνουμε τον μαϊντανό, σείουμε την κατσαρόλα και αποσύρουμε από τη φωτιά.Ανασηκώνουμε το τουλπάνι με τα ψάρια με προσοχή (δεν θέλουμε να κομματιαστούν) και τα μοιράζουμε σε πιάτα.Αν θέλουμε, μπορούμε να τα ξεψαχνίσουμε.Συμπληρώνουμε με βλίτα, λαχανικά και μπόλικο ζουμί και σερβίρουμε.
Βλίτα,Χάνος